कैप्टन अमरिंदर सिंह ने बताया कि जब पिछले साल 16 मार्च को उन्होंने सत्ता संभाली थी तब पिछली अकाली-भाजपा सरकार के 10 सालों की बुरी कारगुजारी के चलते 2 लाख 8 हजार करोड़ रुपए का कर्ज था। उन्होंने बताया कि इसके बावजूद पंजाब सरकार देश के अन्य राज्यों की अपेक्षा सबसे अधिक दो लाख रुपए तक की कर्ज माफी का लाभ दे रही है और अन्य कल्याण योंजनाओं को लागू करने प्रति अपनी वचनबद्धता पर कायम हैं। सरकार अपने किए वायदे हर हालत में पूरे करेगी यद्यपि इसमें कुछ समय लग सकता है, क्योंकि उनके पास अभी भी चार सालों से अधिक का समय है।